दक्षिण आफ्रिका क्रिकेट संघाचा ऑस्ट्रेलिया दौरा, २०१६-१७
दक्षिण आफ्रिका क्रिकेट संघाने तीन कसोटी सामन्यांच्या मालिकेसाठी नोव्हेंबर २०१६ मध्ये ऑस्ट्रेलियाचा दौरा केला. दक्षिण आफ्रिकेने पर्थ आणि होबार्टमधील कसोटी सामने जिंकून मालिकेमध्ये २-१ असा विजय मिळवला.

एप्रिल २०१६ मध्ये, क्रिकेट ऑस्ट्रेलियाने सुचवले की ॲडलेड ओव्हलवर खेळवली जाणारी तिसरी कसोटी दिवस-रात्र खेळवण्यात यावी, परंतु दक्षिण आफ्रिकेचे खेळाडू याबबत थोडे नाखुष होते. जून महिन्यात, ॲडलेड कसोटी दिवस-रात्र होण्याबाबत क्रिकेट ऑस्ट्रेलियाकडून जाहीर करण्यात आले. मालिकेआधी दोन्ही संघांचे दिवस/रात्र सराव सामने झाले.

दिवस-रात्र कसोटी सामन्याची पुर्वतयारी म्हणून दक्षिण आफ्रिकेच्या संघाने ॲडलेड ओव्हल आणि मेलबर्न क्रिकेट मैदान याठिकाणी २ दोन-दिवसीय सराव सामन्यांमध्ये भाग घेतला.

दुसरी कसोटी संपल्यानंतर, चित्रफितीवरून निदर्शनास आले की दक्षिण आफ्रिकेचा कर्णधार तोंडातील लाळेने चेंडूला लकाकी आणत होता. आंतरराष्ट्रीय क्रिकेट समितीने त्याच्यावर चेंडूशी फेरफारीचा आरोप ठेवला पण त्याने ते नाकारले. हाशिम आमला म्हणाला की ही परिस्थिती "हास्यास्पद" आणि "एक विनोद आहे". क्रिकेट दक्षिण आफ्रिका (CSA) ने कायदेशीर प्रतिनिधीत्व गुंतवल्याने, सदर प्रकरणाची सुनावणी तिसरी कसोटी झाल्यानंतर घेण्यात यावी असे सुचवले गेले. परंतू, २२ नोव्हेंबर रोजी डू प्लेसीला दोषी करार दिले गेले, आणि होबार्ट कसोटीच्या संपूर्ण मानधनाचा दंड करण्यात आला, परंतून त्याला ॲडलेड कसोटीमध्ये खेळण्याची परवानगी देण्यात आली. दोषी करार दिल्यानंतर डू प्लेसीने निकाल अमान्य करताना नमूद केले की "मला वाटलं मी काहीच चुकीचं केलेलं नाही".

संघ

पहिल्या कसोटीदरम्यान झालेल्या खांद्याच्या दुखापतीमुळे उर्वरीत मालिकेमधून डेल स्टेनला बाहेर पडावे लागले. आणि त्याच्या जागी ड्वेन प्रिटोरियसला संघात स्थान मिळाले. 
बोट मोडल्यामुळे शॉन मार्शला संघातून वगळण्यात आले तर ज्यो बर्न्स आणि कॅलम फर्ग्युसनची दुसऱ्या कसोटीसाठी ऑस्ट्रेलियाच्या संघात निवड करण्यात आली. 
पाठीच्या दुखण्यामुळे ऑस्ट्रेलियासंघातून पीटर सिडलला वगळण्यात आले आणि त्याच्या जागी जॅक्सन बर्डला संघात स्थान मिळाले.
तिसऱ्या कसोटीसाठी ऑस्ट्रेलियाच्या संघात मॅट रेन्शॉ, पीटर हॅंड्सकॉंब, निक मॅडिन्सन, चाड सेयर्स आणि मॅथ्यू वेड यांचा समावेश करण्यात आला. आणि ज्यो बर्न्स, कॅलम फर्ग्युसन, पीटर नेविल आणि जो मैने ह्यांना वगळण्यात आले तर ॲडम वोग्सला concussion (मेंदूला झालेली इजा) मुळे विश्रांती देण्यात आली.

सराव सामने

दोन दिवसीयः क्रिकेट ऑस्ट्रेलिया XI वि. दक्षिण आफ्रिका XI

दोन दिवसीयः दक्षिण ऑस्ट्रेलिया वि. दक्षिण आफ्रिका XI

५०-षटके: व्हिक्टोरिया XI वि. दक्षिण आफ्रिकन्स

कसोटी मालिका

१ली कसोटी

२री कसोटी

३री कसोटी

संदर्भ आणि नोंदी

बाह्यदुवे
 मालिका मुख्यपान - इएसपीएन क्रिकइन्फो

इ.स. २०१६ मधील खेळ
इ.स. २०१६ मधील क्रिकेट
२०१६
ऑस्ट्रेलिया
दक्षिण आफ्रिका